OzLabs/hebrew-wiki-articles huggingface dataset:
רובע דונגצ'נג

דוֹנְגְצֶ'נְג (בסינית מפושטת: 东城区; בסינית מסורתית: 東城區; בפין-יין: Dōngchéng Qū; תעתיק: דוֹנְגְצֶ'נְג צ'וּ) הוא רובע במרכז המחוז העירוני בייג'ינג שבצפון הרפובליקה העממית של סין. הרובע מכיל בין היתר את החצי המזרחי של העיר העתיקה של בייג'ינג. על פי מפקד האוכלוסין משנת 2020 אוכלוסייתו מנתה 708,829 תושבים ב-17 תתי-רבעים. הרובע משתרע על פני 41.79 קילומטרים רבועים והוא גובל מצפון וממזרח ברובע צ'אויאנג, ברובע פנגטאי מדרום וברובע שיצ'נג ממערב.

ההתיישבות באזור החלה מתחילה לפני כאלף שנים. רובע דונגצ'נג הפך באופן רשמי לרובע של בייג'ינג רק לאחר הקמת הרפובליקה של סין ב-1911. הרובע קיבל את השם דונגצ'נג ב-1958. הרובע קיים במתכונתו הנוכחית כתוצאה מאיחוד שבוצע בשנת 2010 עם רובע צ'ונגוון ששכן מדרום לו.

הרובע כולל חלק גדול מהאטרקציות התרבותיות העיקריות של בייג'ינג, כגון העיר האסורה ומקדש השמיים, אשר שניהם הם אתרי מורשת עולמית של אונסק"ו. יותר מרבע מהאתרים ההיסטוריים והתרבותיים הלאומיים המרכזיים של העיר נמצאים בתחום הרובע. גם כיכר טיין-אן-מן נמצא בתחום הרובע, וכמו גם יעדים פופולריים נוספים בקרב התיירים שמבקרים בבייג'ינג והאזור כולל גם סצנת חיי לילה תוססת באזור ואזור הקניות הפופולרי . למעלה משלושה רבעים מהפעילות הכלכלית של הרובע כרוכה במגזר מתן שירות.

תחנת הרכבת של בייג'ינג ממוקמת ברובע.
==גלריית תמונות==
<gallery widths="250px">
View_from_Jingshan_Park_(6230253295).jpg|העיר האסורה
Tiananmen_Square.jpg|כיכר טיין-אן-מן
ZhongshanPark.jpg|פארק ג'ונגשאן
Wangfujingpic2.jpg|אזור הקניות ואנגפוג'ינג
</gallery>

==קישורים חיצוניים==

* 

==הערות שוליים==

דונגצ'נג
טום מידנדורפ

תומאס אנטוניוס "טום" מידנדורפ (בהולנדית: Thomas Antonius Middendorp; נולד ב-6 בספטמבר 1960) הוא גנרל הולנדי בדימוס, אשר שימש כראש ההגנה (מקביל לרמטכ"ל) של צבא הולנד בין השנים 2012–2017.

==ביוגרפיה==
טום מידנדורפ נולד ברדן במזרח הולנד ב-6 בספטמבר 1960. בשנת 1979 הוא התגייס לצבא הולנד ועבר קורס קצינים בברדה. לאחר סיום הקורס והכשרה מקצועית הוא הוצב בחיל הנדסה. לאחר מספר תפקידים, מידנדורפ חזר ללימודים באקדמיה צבאית ובשנת 1996 נשלח להשתלמות בארצות הברית.

לאחר חזרה להולנד, מידנדורפ חזר לשרת במטה. בשנת 1999 הוא מונה למפקד של יחידה בחיל הנדסה ועם יחידתו השתתף במשימות בבוסניה והרצגובינה, מקדוניה הצפונית ועיראק.

בשנת 2001 מונה מידנדורפ לקולונל ועבר למשרד ההגנה של הולנד.

בשנת 2006 הוא שירת באפגניסטן כיועץ של כוחות נאט"ו באזור. בשנת 2009 הוא חזר לאפגניסטן ומונה למפקד כוח הולנדי במדינה שכלל כ-1,200–1,400 חיילים.

בשנת 2009 חזר להולנד ושירת במטה הכללי. בשנת 2011 הוכרז שמידנדורפ יהיה ראש הצבא במקום פטר ואן אום, ובעקבות זאת הוא קודם לדרגת לוטננט גנרל. ביוני הוא מונה לתפקיד.

ב-3 באוקטובר 2017 התפטר מידנדורפ בעקבות תאונת אימונים שהתרחשה בכוח הולנדי שהיה מוצב במאלי ובה נהרגו שני חיילים.

==קישורים חיצוניים==

* [https://imccs.org/gen-tom-middendorp/ ביוגרפיה]

קטגוריה:ראש ההגנה (הולנד)
קטגוריה:גנרלים הולנדים
קטגוריה:מסדר אוסטרליה: מפקדים
קטגוריה:הולנדים שנולדו ב-1960
קוורמש

קוורמש (בהונגרית: Kevermes) הוא כפר בנפת מזקובאצ'האזה שבמחוז בקש בדרום מזרח הונגריה. עד לשואה הייתה בו קהילה יהודית.

כמו יישובים רבים באירופה גם מספר התושבים בקוורמש נמצא בירידה. בשנת 1990 חיו בכפר 2,708 תושבים, ובשנת 2021 רק 1,760 תושבים.

על פי ממצאים ארכאולוגיים שנמצאו בסתיו 1962, האזור היה מיושב עוד מתקופת הברונזה.

== יהודי קוורמש ==
יהודים חיו בקוורמש במאה ה-19. בפינת בית העלמין הציבורי נמצא בית קברות יהודי קטן, מטופח בחלקו, ובו קברי משפחות הסוחרים והאומנים היהודיים של הכפר.
בשנת 1944 נרצחו יהודים רבים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|31
|3,331
|-
|1910
|62
|
|-
|1920
|39
|
|-
|1930
|32
|
|-
|1941
|31
|5,263
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אלמאשקמראש

אלמאשקמראש (בהונגרית: Almáskamarás) הוא כפר בנפת מזקובאצ'האזה שבמחוז בקש בדרום מזרח הונגריה. עד לשואה הייתה בו קהילה יהודית. 

כמו יישובים רבים באירופה גם מספר התושבים באלמאשקמראש נמצא בירידה, נכון לשנת 2021. כך, בשנת 1990 חיו בכפר 1,157 תושבים, ובשנת 2021 רק 765 תושבים.

האזור מיושב כבר מהמאה ה-15, ומוזכר לראשונה בכתבים משנת 1418.

== יהודי אלמאשקמראש ==
מעט יהודים חיו באלמאשקמראש במאה ה-19. על פי מרשמי האוכלוסייה, בשנת 1880 חיו 10 יהודים, ובשנת 1910 רק 7 יהודים. לאחר מכן אין תיעוד של יהודים, מלבד בן כפר אחד שנרצח בשנת 1944 בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קרב צ'רניהיב

קרב צ'רניהיב, הידוע גם בשם המצור על צ'רניהיב, הוא מצור שהחל ב-24 בפברואר 2022, במהלך הפלישה הרוסית לאוקראינה ב-2022.

== הקרב ==
בשעה 03:27 לפנות בוקר ב-24 בפברואר 2022, קפטן ורב"ט מחטיבת התקיפה האווירית של המשמר ה-11 נכנעו לכוחות המזוינים של אוקראינה ליד צ'רניהיב.<ref name="a"></ref> באותו יום טענה אוקראינה כי כיתת סיור של חטיבת הרובאים הממונעים הרוסית ה-74 נכנעה.<ref name="b"></ref>

בשעה 08:34 הדף הצבא האוקראיני מתקפה של הצבא הרוסי בצ'רניהיב ותפס ציוד ומסמכים רוסיים.<ref name="gazeta"></ref> לפי משרד ההגנה הבריטי, כוחות רוסים לא הצליחו לכבוש את צ'רניהיב ובמקום זאת בחרו בנתיב אחר לקייב, העוקף את העיר.<ref></ref><ref></ref> פקידים אוקראינים דיווחו כי הרוסים מתקדמים לכיוון סדניב וסמניבקה.<ref></ref>

בשעה 14:25 (UTC+2), משרד ההגנה הרוסי הודיע כי כיתר את צ'רניהיב והטיל מצור על העיר.<ref></ref>

ב-26 בפברואר, כוחות אוקראינים טענו שהם הביסו כוח רוסי שניסה לכבוש את העיר. על פי החשד, מספר טנקים רוסיים נתפסו על ידי כוחות אוקראינים.<ref></ref> ממשלת אוקראינה טוענת גם כי רקטות BM-21 Grad רוסיות פגעו בבתי חולים וגני ילדים בצ'רניהיב, אם כי הדבר לא אומת באופן עצמאי.<ref></ref>

ב-27 בפברואר, גורמים רשמיים אוקראינים טענו כי כוחות רוסים פגעו בחלק גדול ממרכז העיר צ'רניהיב באמצעות טילים, כולל הרס של בית קולנוע היסטורי.

לפי משרד ההגנה הבריטי, כוחות רוסים לא הצליחו לכבוש את העיר ובמקום זאת בחרו לעקוף את העיר דרך מסלול חלופי לקייב.<ref></ref><ref></ref>

ב-10 במרץ, העיר סבלה ממצור.<ref></ref> לפי ראש העיר, העיר כולה הייתה ללא גז לבישול ולחימום, לאחר שהפגזות רוסיות הרסו את הצינורות. לחלק מהשכונות לא היו מים נקיים, אמר, והעיר נותקה מרשת החשמל הלאומית, מה שאילץ את התושבים להשתמש באספקת הגז הנותרת שלהם כדי לשמור על האורות דולקים. אספקת הגז הזו צפויה להיגמר תוך 24 שעות, אמר ראש העיר. העיר המשיכה לסבול מהפגזות.<ref></ref><ref></ref>

ב-31 במרץ, חטיבת טנקים אוקראינית שברה את המצור על העיר.<ref></ref> למחרת, טענה אוקראינה שהרוסים נסוגים מהאזור.<ref></ref> הלחימה נמשכה.<ref></ref><ref></ref>

הרוסים פינו את כל מחוז צ'רניהיב ב-5 באפריל.<ref></ref><ref></ref>

ראש עייריית צ'רניהיב אמר ש-70% מהעיר נהרסה.<ref></ref>

==קישורים חיצוניים==

* [https://www.forbes.com/sites/davidaxe/2022/03/31/ukraines-best-tank-brigade-has-won-the-battle-for-chernihiv/?sh=6f78e5ef7db9 Ukraine’s Best Tank Brigade Has Won The Battle For Chernihiv] מאמר מערכת בפורבס 

== הערות שוליים ==

קטגוריה:הסכסוך האוקראיני-רוסי
צ'רניהיב
צחובוי

צחובוי היא חברה ישראלית אשר הוקמה בשנת 1920, המייצרת גביעים, מגנים, סמלים ומדליות עבור צה"ל, משרד הביטחון, חברות ממשלתיות ולקוחות שונים בישראל וברחבי העולם.

== היסטוריה ==
בשנת 1920 הקים גרשון צחובוי, שהיה קודם לכן אמן מתכת בחצרו של ניקולאי השני, קיסר רוסיה וקצין בצבא האימפריה הרוסית וברח מרוסיה בעקבות מהפכת אוקטובר, בית מלאכה לאמנות מתכת ברחוב לילנבלום בתל אביב. הוא החל לעשות מבלטים לסבון, שלטים שונים ממתכות שונות, מדליות ספורט והצטיינות אחרות. הוא היה הראשון, שיצר סמלים של בתי ספר, של תנועות נוער ואגודות ספורט וסמלים וגביעים לציון אירועים חגיגיים שונים. הוא היה היצרן הראשון של מספרים לעצי הדר ושבלונות לסימון תיבות. הוא פיתח טבעות ממוספרות לסימון תרנגולות ואפרוחים, חותמות לביצים ושבלונות לסימון בקר. הוא העסיק פועלים ולימדם את המקצוע ולימד חריטה ידנית בפלדה ובנחושת.

בשנת 1933 החליט צחובוי להרחיב את חנותו ולהתפרס לתחומים קרובים נוספים, הוא עבר לרחוב הרצל 10 וקיבל לעסק שותף את מר רבינוביץ. שני השותפים יצרו את ה"משחקים הציוניים" הראשונים. הם ייצרו שלוש סדרות של חותמות בשם בקטיף, במושבה ועיר ומלואה. היו אלה חותמות עם ציורים אופייניים לכל נושא והם נועדו לעשות היכרות לילדי הגולה עם ההווי הארץ ישראלי ובעקיפין, להשפיע עליהם לעלות לארץ. החותמות היו ארוזות בקופסאות מיוחדות עם דפי הסבר כשהעיקרון היה להחתים על דפים חותמות רבות מכל נושא ו"לבנות" עיר או קיבוץ והיה עליהם לצבוע את הציורים המוחתמים. באותה תקופה העביר צחובוי את חנותו לרחוב נחלת בנימין, רחוב שהתפתח מאוד ונפתחו בו חנויות ועסקים רבים. צחובוי היה גם ממייסדי ארגון בני ברית ומסדר הבונים החופשיים ואף יצר לראשונה, את הסמלים והסימנים הסודיים של ה"בונים החופשיים" ושל ארגון "בני ברית" וסבל פעמים אחדות ממעשי שוד של חיילים בריטיים שסברו שהסמלים המוזהבים עשויים זהב.

במהלך תקופת המרי יצר צחובוי במפעלו את סמל הפלמ"ח, וכן את סמלי האצ"ל והלח"י. הוא יצר גם את סמל קורס מפקדי מחלקות של הפלמ"ח, שהיה לסמל בוגרי קורס קצינים בצה"ל עד היום. הוא היה ממציירי סמל משטרת ישראל הנוהג עד היום. הוא יצר את סמל העיר תל אביב ואת סמל מכבי האש וכן גם יצר את סמלי תנועות הנוער. הוא צייר חלק מסמלי היחידות, הגדודים והחטיבות שהשתתפו במלחמת העצמאות והיה הראשון שיצר את כל הסמלים כגון: מבצע נחשון, שועלי שמעון, גדוד פשיטה ממוכן, השירות הרפואי, סמלי חטיבות גבעתי ואלכסנדרוני, חטיבות הראל ויפתח ובעיקר את ה"צהלונים", סמלי צה"ל שנענדו על צווארוני הבטלדרס החורפי של מדי צה"ל. עם הצייר מולא צייטלין, צייר את דרגות הקצונה של צה"ל וגם יצר אותן.

עם הקמת החברה הישראלית למדליות יצר גם את המדליות הרשמיות הראשונות של המדינה. בתום מלחמת העצמאות הוא צירף את בנו מיכאל צחובוי, לעסקו ושנים מעטות אחר כך גם את בנו השני יעקב צחובוי והעסק נעשה לעסק משפחתי. בשנת 1973 הצטרף אילן צחובוי, דור שלישי לאמנות במדליות וסמלים, ובשנת 2004 הצטרף ערן צחובוי, דור רביעי לעבודה במפעל.

החברה מייצרת מגוון סיכות וסמלים לשירותי הביטחון, לרשויות מקומיות בישראל ובעולם, וכן לקבוצות ספורט ולאירועים אולימפיים.

== קישורים חיצוניים ==
* 

* 

== הערות שוליים ==

קטגוריה:ישראל: תעשייה
קטגוריה:תל אביב-יפו: חברות
קורט זינגר

קורט זינגר (; 1885–1944) היה מוזיקאי ונוירולוג יהודי-גרמני. מנהל האופרה בברלין מ-1932 עד לפיטוריו עם עליית הנאצים לשלטון, ואחד ממקימי האגודה היהודית לתרבות. זינגר נרצח בשואה בשֿנת 1944 בגטו טרזינשטט.

== ביוגרפיה ==
קורט זינגר נולד ב-11 באוקטובר 1885 בקושצ'ינה בגבול פולין גרמניה, זינגר היה בן של רב. לאחר שהוא סיים תיכון הוא למד פסיכולוגיה, רפואה ומוזיקולוגיה. בשנת 1908 זינגר קיבל את הדוקטורט ברפואה, ומיד לאחר מכן הוא החל לעבוד באוניברסיטת ברלין. בתחילת 1910 הוא התחיל לכתוב מוזיקה ובשנת 1913 הקים את תיאטרון ברלין והיה מנהל התיאטרון עד משבר הסוציאליזם בשנת 1923. באותה שנה מונה זינגר לפרופסור באקדמיה הארצית למוזיקה (בגרמנית: Staatliche Akademische Hochschule für Musik). משנת 1923 עד שנת 1932 זינגר היה יושב ראש ונוירולוג של הייעוץ הרפואי באקדמיה.<ref></ref>

בשנת 1933, עם עליית הנאצים לשלטון,&nbsp;מוזיקאים יהודים רבים איבדו את עבודתם. כתוצאה מכך הקים זינגר את האגודה לתרבות יהודית, הקולטורבונד. בשנת 1935 השם של האגודה שונה בגין איומים של הגסטפו. בשנת 1936 ביקרו חברי הקולטורבונד בפלשטינה, בכוונה להקים שם מופע, כמה שנים לאחר מכן בתחילת 1938 נמצא במאי להופעה, שתיערך כהפגנה נגד הנאצים, בנוסף לכך תיאטרון הבימה היה אמור להיכנס תחת כנפי הקולטורבונד, אך בקיץ 1938 חל איסור על הוצאת חפצים וכספים מהארץ.<ref></ref>

באוקטובר 1938 זינגר טס לארצות הברית, יחד עם כסף מארגונים יהודיים, כדי לעזור ולהוציא יהודים מגרמניה, בעיקר את אנשי ארגון הקולטורבונד, במכתב שכתב זינגר לפני שעזב, חמש שנים בדיוק לאחר ההצגה הראשונה שלהם, נכתבה תוכנית העזיבה שלו לאמריקה, ותכנונו להגר עם קבוצתו.<ref></ref>

בזמן ביקורו הוא הרצה בהרווארד, וקיבל הצעות עבודה שונות באוניברסיטאות כגון אוניברסיטת ייל, ואוניברסיטת ניו סקול, למרות בקשת משפחתו של זינגר הוא החליט לחזור לגרמניה, בכוונה לא לנטוש את הקבוצה. חבר הקבוצה שכבר היגר לאמריקה סיפר שיום אחרי ליל הבדולח בא לבקר אותו בחדרו וראה שחפציו ארוזים לנסיעה.<ref name=":0"></ref>

== מותו ==
באפריל 1943 הוא עלה על אחת הרכבות האחרונות ממחנה המעצר וסטרבורק המגיעות לטרזינשטט. בשנת 1944, חלה במחלת ריאות, וב-30 בינואר הוא&nbsp;נפטר בגיל 58.<ref name=":0" />

== קישורים חיצוניים ==

* [http://holocaustmusic.ort.org/it/politics-and-propaganda/third-reich/singer-kurt/ kurt singer ORT]
* [https://www.gdw-berlin.de/en/recess/biographies/index_of_persons/biographie/view-bio/kurt-singer/?no_cache=1 German Resistance Memorial Center]

== הערות שוליים ==

קטגוריה:מוזיקאים יהודים גרמנים
קטגוריה:נוירולוגים יהודים
קטגוריה:נוירולוגים גרמנים
קטגוריה:מנהלי אופרה
קטגוריה:נספים בגטו טרזיינשטט
קטגוריה:יהודים שפעלו להצלה בתקופת השואה
קטגוריה:בעלי תואר דוקטור לרפואה
קטגוריה:גרמנים שנולדו ב-1885
קטגוריה:גרמנים שנפטרו ב-1944
יוסף לוונהרץ

יוסף לוונהרץ (באנגלית: Josef Loewenherz), 1884, פיבובשצ'יזנה (בפולנית: Piwowszczyzna), מחוז סוקל, בגליציה, היום באוקראינה, - 1960, ארצות הברית) עמד בראש הקהילה היהודית בווינה במהלך מלחמת העולם השנייה. הואשם בשיתוף פעולה עם הנאצים, אך שוחרר בהיעדר הוכחות, מעבר לעצם הישרדותו כמנהיג יהודי באוסטריה הנאצית בכל תקופת המלחמה.<ref name=":0" />

== קורות חיים ==
ב־1913 נשא לאישה את סופי שנפלד (Schonfeld) ומשנת 1914 חי אתה בווינה. שם עבד כעורך דין ואף השלים תואר דוקטורט במשפטים.<ref name=":0" />

== המחלוקת סביב פעילותו הציבורית במהלך מלחמת העולם השנייה ==
לוונהרץ היה ציוני, חבר באספת הנציגים מ-1924 ולזמן מה שימש סגן יושב ראש הקהילה היהודית בווינה. ב־1935 מונה כיושב ראש הקהילה הזמני, וב-1937 נעשה מינויו קבוע.

עם סיפוחה של אוסטריה לגרמניה הנאצית, הוטל על לוונהרץ על ידי אדולף אייכמן ב-12 במרץ 1938 ארגונה מחדש של הקהילה היהודית וניהולה. לשם כך מונתה לצידו מועצה של שמונה חברים יהודים, אך הם היגרו לאחר מכן. לוונהרץ עמד בראש הקהילה היהודית בווינה עד 1945. החל מינואר 1953 שימש כראש "מועצת הזקנים של היהודים בווינה".<ref name=":0"></ref>

ביוני 1942, בעיצומה של מלחמת העולם השנייה, האשים חבר ב"ארגון החיילים המשוחררים היהודיים" את לוונהרץ שהעביר מידע שהיה כלול ברשימות הארגון והשתמש בו לצורכי גירוש יהודים מאוסטריה. חבר הארגון למעשה האשים את לוונהרץ בבגידה ביהודים, וכמה מחבריו אף היו שותפים לרגשותיו. הטענה הייתה כי מנהיגי הקהילה היהודית (Kultusgemeind) בווינה שימשו כעושי דבריו של הגסטאפו. יהודים מווינה שבני משפחותיהם נרצחו הטיחו בו האשמות, אולם ההיסטוריון מיניון לנגנס טוען בספרו, כי ככל הידוע ההאשמות התבססו על רגשות מובנים של טינה וחוסר אונים יותר משהתבססו על עובדות שאפשר להוכיחן.<ref name=":0" /><ref></ref>

במאי 1945 נעצר לוונהרץ בידי הצבא האדום והואשם בשיתוף פעולה עם הנאצים. הוא היה עצור שלושה חודשים והועבר לצ'כוסלובקיה. אחרי שחרורו הצטרפו הוא ורעייתו אל שני ילדיהם בארצות הברית. הוא מעולם לא חזר לאוסטריה. לוונהרץ נפטר בארצות הברית בשנת 1960, ולא הספיק להעיד במשפט אייכמן, כמתוכנן, אך שלח מסמכים לבית המשפט.<ref></ref> רעייתו, סופי לוונהרץ (Sofie Lowenhertz) לבית שנפלד, שימשה מ 1928 נשיאת ויצו ומ-1934 נשיאת סיוע החירום היהודי לנשים. היא נשארה בווינה עד 1945 ונפטרה בארצות הברית ב-1981, בגיל 91.<ref name=":0" />

== לקריאה נוספת ==
* הרצאות ודיונים בכינוס הבינלאומי השלישי של חוקרי השואה (1977). דמות ההנהגה היהודית בארצות השליטה הנאצית 1933- 1945, הוצאת יד ושם.
* [https://www.academia.edu/38795699/הפוליטיקה_של_מדיניות_הגזע_הנאצית_ותפקיד_היודנראט_במסגרתה_דיון_בסרטו_של_קלוד_לנצמן "הפוליטיקה של מדיניות הגזע הנאצית ותפקיד היודנראט במסגרתה: דיון בסרטו של קלוד לנצמן 'אחרון הלא צדיקים'"], סליל - כתב עת מקוון להיסטוריה, קולנוע וטלוויזיה, בחסות מרכז קבנר-מינרווה להיסטוריה גרמנית והאוניברסיטה העברית בירושלים.

==קישורים חיצוניים==

== הערות שוליים ==

קטגוריה:יודנראט
קטגוריה:יהודים בשואה: אוסטריה
קטגוריה:ניצולי השואה: אוסטריה
קטגוריה:עורכי דין יהודים אוסטרים
קטגוריה:יהודים אוקראינים
קטגוריה:אוסטרים שנולדו ב-1884
קטגוריה:אוסטרים שנפטרו ב-1960
מרישה אייזנשטט

מרישה מרים אייזנשטט (בפולנית: Marysia Ajzensztadt; נולדה בוורשה ב-1921, ונפטרה באומשלאגפלאץ ב-1942, ברציף רכבת הגירוש לטרבלינקה) הייתה יהודייה-פולנייה, זמרת בגטו ורשה שזכתה לפופולריות. התפרסמה בזכות הקול והשירה שלה כשהייתה בלהקה שנועדה להרים את רוחם של היהודים.

== <big>ביוגרפיה</big> ==
עוד בצעירותה היה לה כישרון מוזיקלי מיוחד וזכתה לחינוך מוזיקלי בביתה. אביה היה מלחין ידוע ומנצח בבית-הכנסת הגדול ברחוב טלומצקה בורשה זאת הייתה פרנסתו. ארגוני פועלים הכירו אותו כמארגן של מקהלת הנוער והמחנך שלהם. בהיותו תמיד שקוע בעבודתו הרבה לא הספיק לפרסם בדפוס אף אחת מיצירותיו.

כשגדלה הלכה ללמוד באקדמיה למוזיקה שבוורשה, היא השתלמה בזימרה, למדה להכיר קולגות חשובות במוזיקה הרומנטית וטיפחה רפרטואר של שירים יהודיים עממיים.

לאחר שהסינגוגה ברחוב טלומצקה, יחד עם בניין המכון למדעי היהדות ועם הדירות שהשתייכו אליה, הופקעו מתחומי הגטו באביב שנת 1942, עבר אייזנשטט יחד עם אשתו ובתם לדירה שברחוב אוגרודובה.

לאחר שלושה חודשים החלה אקציית הגירוש, בשבוע השני או השלישי לאקציה סחבו לאומשלאגפלאץ ("כיכר השילוח") כמעט את כל התושבים שלא הספיקו לברוח. השאירו רק כמה יוצאים מן הכלל כמו אייזנשטט מרישה, הצעירים המוכשרים לא נלקחו לעבודה.<ref></ref>

== חייה לפני ובמהלך הגטו ==
אייזנשטט הייתה זמרת צעירה בקושי בת 20 וברוכת כישרון, במלחמה התגלה כשרונה בשירה בפולנית, עברית ויידיש. הצליחה לכבוש את ורשה במופעים אומנותיים וספרותיים גדולים, בהם היא הייתה כוח המשיכה העיקרי. נעשתה דמות פופולרית ומקובלת ביותר.<ref></ref>

מרישה השתתפה ברוב האירועים המוזיקליים שמוסדות התרבות ארגנו בגטו.

מרצ'לי רייך סיפר על אייזנשטט שהיא הייתה התופעה הגדולה בין הסולנים בגטו, היו לה קול נהדר, דיקציה מצוינת, מוזיקליות נדירה ובייחוד יכולת פרשנות מעמיקה ביותר. אלה הגורמים שסייעו לזמרת לזכות עד מהרה בפופולריות בכל הגטו.

לדברי ניישטט בספרו "חורבן אין אויפשטאנד פון די יידן אין ווארשע", מילאו מעריציה את האולם והיו 1000 בכל הופעה. היא הופיעה גם עם התזמורת הסימפונית ולכן בקונצרטים שאנשי המחתרת ארגנו בגטו. בדרך כלל בהופעות שלה ליווה אותה הפסנתרן איגנצי רוזנבאום, מוזיקאי בעל שם עולמי.

במהלך שהותה בוארשה בחודש אוגוסט בשנת 1942 חטפו אותה הגרמנים לאומשלאגפלאץ שם הציל אותה ואת ההורים שלה בחור בשם רמבה מקרון מהמוות ועוד אנשים רבים אחרים. במהלך הפעולה איש ס"ס הרגיש "בהברחה" זו חזר והדף את משפחת אייזנשטט במכות אימים.

לאחר כישלון זה רמבה ניסה שוב את מזלו להציל את המשפחה, הוא שלח את אנשיו, בעקבות המכות מרישה הייתה מטושטשת, למרות זאת ניסתה את מזלה בשנית. היא נורתה באומשלאגפלאץ בעת שהתנגדה לאנשי הס"ס לנגד עיני הוריה, שנשלחו באותו טרנספורט לטרבלינקה.<ref></ref>

== הערות שוליים ==

קטגוריה:נספות השואה
קטגוריה:נספים בגטו ורשה
קטגוריה:נספי השואה
קטגוריה:זמרות יהודיות פולניות
קטגוריה:זמרים יהודים פולנים
קטגוריה:ילידות 1921
קטגוריה:פולנים שנולדו ב-1921
קטגוריה:פולנים שנפטרו ב-1942
קטגוריה:נפטרות ב-1942
לב נוסימבאום

לב אברמוביץ' נוסימבאום ([ברוסית: Лев Абрамович] 17 באוקטובר 1905, קייב, האימפריה הרוסית - 27 באוגוסט 1942, פוזיטנו, איטליה) היה סופר ועיתונאי יהודי שכפי הידוע התאסלם וכתב תחת הפְּסֵידוֹנִים 'אסד ביי', ישנם הסבורים כי השם 'קורבאן סעיד' המתנוסס מעל הספר [https://www.kinbooks.co.il/ahbtm-wl-eli-vninv.html 'אהבתם של עלי ונינו'], גם הוא שם עט של נוסימבאום. הוא כתב בשפה הגרמנית, ובין יצירותיו הספר [https://tickchak.co.il/25496 אללה הוא אכבר], שנכתב תוך שיתוף פעולה עם העיתונאי הסופר והרופא בנימין זאב פון וייזל.

==ביוגרפיה==
לב נוסימבאום נולד באוקטובר 1905 בקייב שבאימפריה הרוסית, לאביו אברהם לייבוסוביץ' נוסימבאום, נובוריש יהודי, יליד העיר טביליסי בירת גאורגיה, שעבר להתגורר בבאקו בירת אזרבייג'ן, והתעשר מהשקעות בנפט. אמו, ברטה בסיה דוידובנה סלוצקין נוסימבאום, ילידת בלארוס התאבדה כאשר לב היה בגיל חמש שנים, ואביו שכר את שירותיה של אליס שולטה, אישה ממוצא גרמני, להיות האומנת של בנו.

לאחר ניצחונם של כוחות הברית במלחמת העולם הראשונה, שרר באזרבייג'ן חוסר יציבות ביטחוני, ועקב מאבקים בין כוחות פוליטיים שונים, התרחשו ברחובות באקו מעשי טבח. בשל כך נוסימבאום ואביו נמלטו מבאקו, ובמסעם עברו בטורקסטן ובפרס.

==לקריאה נוספת==
* האוריינטליסט: סיפור אמיתי על זהות בדויה מאת: טום רייס, תרגמה שלומית כנען

==קישורים חיצוניים==

* 
* [https://www.zeevgalili.com/tag/אסד-ביי "אללה הוא גדול" כתב לב נוסימבאום], היגיון בשיגעון - הטור המקוון של זאב גלילי
* 
* 

==הערות שוליים==

קטגוריה:סופרים אזרים
קטגוריה:יהודים שהתאסלמו
קטגוריה:ילידי 1905
קטגוריה:נפטרים ב-1942
פול רודג'רס

פול רודג'רס (באנגלית: Paul Rodgers; נולד ב-17 בדצמבר 1949) הוא זמר, וכותב שירים בריטי-קנדי. רודג'רס היה הסולן הראשי של להקות רבות, כולל Free, Bad Company, The Firm ו-The Law. הוא גם הופיע כאמן סולו, ושיתף פעולה עם החברים הפעילים הנותרים בקווין תחת הכינוי קווין+פול רודג'רס.<ref></ref><ref></ref> סקר במגזין "רולינג סטון" דירג אותו במקום ה-55 ברשימת "100 הזמרים הגדולים בכל הזמנים".<ref name="stone"></ref> בשנת 2011 קיבל רודג'רס את פרס Ivor Novello של האקדמיה הבריטית על תרומה יוצאת דופן למוזיקה הבריטית.<ref></ref>

רודג'רס צוטט כבעל השפעה משמעותית על מספר זמרי רוק בולטים. ב-1991, ג'ון מלנקמפ כינה את רודג'רס "זמר הרוק הטוב ביותר אי פעם".<ref></ref> פרדי מרקורי אהב במיוחד את רודג'רס ואת הסגנון האגרסיבי שלו.

== קריירה ==
פול ברנרד רוג'רס נולד במידלסברו, אנגליה. הוא ניגן בס<ref></ref> בלהקה בשם The Roadrunners. לקולין בראדלי היה במקור את המשבצת הווקאלית המובילה, אבל שכנע את רודג'רס לשיר ולהוביל את הלהקה מכיוון שהוא התעניין בעיקר בנגינה בגיטרה קצב ואחיו הבכור ג'ו (שניהל את הלהקה) תמך ברעיון. רגע לפני שעזבה את מידלסברו לסצנת המוזיקה הלונדונית, הלהקה שינתה את שמה ל-The Wildflowers. חברים נוספים בלהקה זו היו מיקי מודי (לימים של Whitesnake) וברוס תומאס (לימים של אלביס קוסטלו והאטרקציות).

רוג'רס הצטרף ב-1968 כזמר וכותב שירים בלהקת הבלוז Free. ב-1970, הם עלו במצעדי הרדיו הבינלאומיים עם "All Right Now", אותו כתב רודג'רס עם הבסיסט של הקבוצה אנדי פרייזר.<ref></ref> זה היה להיט מספר 1 ביותר מ-20 טריטוריות וזכה להכרה על ידי ASCAP ב-1990 על קבלת למעלה ממיליון השמעות רדיו בארצות הברית.

לזמן קצר, Free היו לצד לד זפלין כאחד המופעים הבריטיים הרווחיים ביותר, אם כי מעמדה של Free לא נשמר. Free הוציאה ארבעה אלבומים עם שילוב של בלוז, בלדות ורוק שהיו ל-5 ההצלחות המובילות בבריטניה. כאשר בשנת 2000, השיר "All Right Now" השיג את המעמד של שני מיליון השמעות רדיו בבריטניה, הוענק פרס לרוג'רס כאחד משני הכותבים.

לאחר ההתפרקות הראשונה של Free באביב 1971, רודג'רס הקים לזמן קצר להקה בת שלושה חברים בשם Peace. לצד הבסיסט סטיוארט מקדונלד והמתופף מיק אנדרווד, רודג'רס ניגן בגיטרה ושר שירה מובילה. Peace תמכה בסיבוב ההופעות של Mott the Hoople בבריטניה ב-1971, אך התפרקה כאשר Free עשתה רפורמה בתחילת 1972. שני שירים של Peace נכללו בסופו של דבר בדיסק החמישי של האוסף Free Songs of Yesterday משנת 2000, יחד עם שיר שרודג'רס הקליט עם המייטלס.

==קישורים חיצוניים==

* 

== הערות שוליים ==

קטגוריה:זמרי רוק בריטים
קטגוריה:בריטים שנולדו ב-1949
משה סוויד

הרב משה הכהן סֻׂוִויד (? - כ"ט באייר התרמ"ט) היה רב, פוסק הלכה, דיין, חכם באשי, רבה של הקהילה היהודית בארם צובא ובעל שו"ת "אמת ומשפט".

== ביוגרפיה ==
נולד בארם צובא שבסוריה, לרבי יוסף סוויד, בנו של הרב משה סוויד הראשון - בעל ה"מסוא משה", שנפטר בשנת ה'תקע"ד.

גדל בארם צובא, ונחשב למתמיד גדול שעסק בתורה יומם וליל<ref></ref>.
התחתן עם לונא, בתו הצעירה של רבי חיים מרדכי לבטון, רבה הראשי של ארם צובא.

התמנה לדיין בבית הדין הגדול בארם צובא, לצד רבי חיים אשכנזי ורבי עזרא עילי הכהן<ref></ref>. בהמשך התמנה לחכם באשי לענייני הדת, ולרבה הראשי של חלב.

בכ"ג באב ה'תרמ"ד שיכל את בנו רבי עזרא בגיל צעיר.

דבריו ופסיקותיו של הרב סוויד מובאות תדיר בספריהם של חכמי ארם צובא, והם מתבטאים עליו בשבחים מופלגים<ref></ref>.

נפטר בכ"ט באייר ה'תרמ"ט, 30 במאי 1889 ונקבר בחלב. הותיר אחריו משפחה ברוכה, ורבים מצאצאיו קרויים על שמו.

=== מתלמידיו ===
* הרב שלום הדאיה
* הרב משה עזרא מזרחי
* חתנו הרב יעקב דוויק הכהן
* חתנו הרב אברהם חיים עדס

=== כתביו ===
* שו"ת אמת ומשפט
* שו"ת שלום ואמת

== הערות שוליים ==

קטגוריה:רבני ארם צובא
קטגוריה:אבות בתי דין
קטגוריה:נפטרים ב-1889
רודולף סאודק

רודולף סאודק (בגרמנית: Rudolf Saudek; 20 באוקטובר 1880 – 19 ביולי 1965) היה פסל וגרפיקאי צ'כי מבוהמיה שחי ופעל בגרמניה בין השנים 1910–1935.

==ביוגרפיה==
סאודק, יליד, קולין, למד מסחר. בשנת 1900 החל ליצור כפסל בפריז. הוא שהה בלונדון ובין השנים 1903 ל-1906 למד באקדמיה המלכותית לאמנויות גרפיות וסחר ספרים (Hochschule für Grafik und Buchkunst Leipzig) בלייפציג. בשנת 1906 יצר פסל שיש של פרידריך ניטשה, "רוח סערה, צייד עננים". הוא המשיך את לימודיו בפראג ובפירנצה, וב-1910 השתקע בלייפציג כאמן עצמאי.

בשנת 1910, לבקשתה של אליזבת פורסטר-ניטשה, תיקן סאודק את מסכת המוות של פרידריך ניטשה, אשר הוסרה על ידי קורט סטובינג (Curt Stoeving) בשנת 1900.
בשנת 1916 הוזמן על ידי הוצאת ספרים בלייפציג ליצור פסלים של ארתור שופנהאואר, פרידריך ניטשה ויוהאן, מלך סקסוניה עבור הספרייה הגרמנית. עבור אוניברסיטת לייפציג יצר פסלים של הפתולוג פליקס מרשנד (Felix Marchand) והרופא הוברט זאטלר (Hubert Sattler). סאודק יצר גם עבור תיאטראות. הוא יצר פרוטומה (פסל ראש וחזה) של הזמרת בת לייפציג אלנה גרהארט (Elena Gerhardt) ופרוטומה של הנריק איבסן. בגן החיות של לייפציג עיצב אביזרי אר נובו לחזית האקווריום, שנחנך ב-1910. תחריטים ל של דנטה הם דוגמה לעבודתו הגרפית.

ב-1935 נאסר עליו לעבוד עקב יהדותו. ב-1938 עבר מלייפציג לפראג, משם גורש לגטו טרזין ב-1942, לאחר הקמת הפרוטקטורט של בוהמיה ומורביה. ועדות אמנותיות של היודנרט בגטו טרזין הגנו עליו מפני גירוש לאושוויץ. בסרט "טרזיינשטט" הוא מופיע כשהוא מכין מזרקה מחרס.

לאחר 1945 חזר סאודק לפראג, שם עבד עד מותו. הוא היה פרופסור באקדמיה לאמנויות יפות בפראג.

==ספרות==
<div style="direction: ltr;">
* Julius Zeitler: Rudolph Saudek. Mit 9 Abbildungen nach Plastiken des Künstlers. In: Reclams Universum, 34,1 (1918), S. 761–764.* Horst Riedel: Stadtlexikon Leipzig von A bis Z. Pro Leipzig, Leipzig 2005, , S. 520.
</div>

==קישורים חיצוניים==

<div style="direction: ltr;">
* [http://www.leipziger-biographie.de/FmZ סאודק, רודולף]. בתוך: ביוגרפיה של לייפציג. אוחזר ב-27 באפריל 2015.
* [http://spinoza.blogse.nl/log/rudolf-saudek-1880-1965-maakte-een-spinozabeeld.html Rudolf Saudek (1880–1965) maakte een Spinozabeeld] (הולנדית, עם איורים רבים של יצירותיו). אוחזר ב-27 באפריל 2015.
</div>

==הערות שוליים==

קטגוריה:פסלים צ'כים
קטגוריה:אסירים בגטו טרזיינשטט
קטגוריה:צ'כוסלובקים
קטגוריה:ילידי 1880
קטגוריה:נפטרים ב-1965
Microsoft Start

Microsoft Start (נקרא בעבר: Microsoft News, MSN News ו-Bing News) הוא אתר חדשות ושירות הכולל כותרות חדשות ומאמרים שנבחרו על ידי העורכים. האפליקציה כוללת חלקים לסיפורים מובילים, ישראל, עולם, פוליטיקה, כסף, טכנולוגיה, בידור, דעה, ספורט ופשע, יחד עם סיפורים שונים אחרים. זה מאפשר למשתמשים להגדיר נושאים ומקורות מועדפים משלהם, לקבל התראות על חדשות מובילות באמצעות התראות, לסנן מקורות חדשות מועדפים ולשנות גודלי גופנים כדי להקל על קריאת המאמרים.

במקור, Microsoft Start כללה הזנת RSS, אך יכולת זו הוסרה: מיקרוסופט מאפשרת כרגע רק למשתמשים להירשם למקורות חדשות שצוינו. Microsoft Start משתמשת בתכונת האריחים החיים שהוצגה בעדכון יום השנה של Windows 10. אם משתמש לוחץ על אריח תפריט News Start כאשר כתבה מסוימת מוצג, המשתמש יראה קישור לסיפור זה בראש האפליקציה כאשר היא מופעלת.

== ראו גם ==
*בינג (מנוע חיפוש)
*Windows 10

==קישורים חיצוניים==
* 

קטגוריה:MSN
קטגוריה:תוכנות Windows
קטגוריה:תוכנה מבית מיקרוסופט
תאוריית הקפיצה האלסטית החוזרת

תאוריית הקפיצה האלסטית החוזרת היא הסבר לאופן שבו אנרגיה משתחררת במהלך רעידת אדמה.

== התיאוריה וראשית ימיה ==
המחשה לתאוריית "הקפיצה האלסטית החוזרת".
כאשר קרום כדור הארץ מתעוות, הסלעים משני צידיו של ההעתק (השבר) נתונים ללחץ גזירה. לאט לאט הם מתעוותים, עד שהמאמץ חורג מהקשיחות הפנימית שלהם. או אז הם נפרדים עם קרע לאורך ההעתק; התנועה הפתאומית משחררת אנרגיה מצטברת, והסלעים נצמדים חזרה כמעט לצורתם המקורית. המסה המוצקה בעבר מתחלקת בין שני הלוחות הטקטוניים הנעים לאט, האנרגיה המשתחררת דרך הקרום בגל סיסמי.

הגיאופיזיקאי הארי פילדינג ריד בחן במשך 50 השנים שקדמו לרעידת האדמה הגדולה בסן פרנסיסקו ב-1906, את מידת ההסטה של פני השטח לאורך שבר סן אנדראס<ref>Reid, H., F., 1910. The Mechanics of the Earthquake, The California Earthquake of April 18, 1906; Report of the State Investigation Commission, Vol.2, Carnegie Institution of Washington, Washington, D.C. pp. 16-28 </ref>. לאחר הרעידה, הוא מצא עדויות להסטה של בסך הכל 3.2 מ' במהלך אותה תקופה. הוא הגיע למסקנה שהרעידה הייתה כנראה תוצאה של הַחָזַרה האלסטית של אנרגיית המתח שנאגרה בסלעים משני צידי ההעתק. מדידות מאוחרות יותר באמצעות מערכת המיקום הגלובלית תומכות במידה רבה בתיאוריה של ריד כבסיס לתנועה הסייסמית<ref>Monroe, J.,S., Wicander, R., (2011). [https://books.google.co.il/books?id=GUlcPVUUOIcC&pg=PA201&redir_esc=y The Changing Earth: Exploring Geology and Evolution] (6 ed.), Cengage Learning, p. 203. </ref>.

שני הצדדים של העתק פעיל, אך נעול, נעים באיטיות לכיוונים שונים, כאשר אנרגיית מתח אלסטי מצטברת בכל מסת סלע שצמודה אליהם. לפיכך, אם כביש נבנה ישר על פני ההעתק כמו במצב Time1 של האיור, הוא ניצב להעתק בנקודה E, שבה ההעתק נעול. תנועת ההעתק הכוללת (חצים גדולים) גורמת לסלעים על פני ההעתק הנעול לצבור עיוות אלסטי, כמו במצב Time2. מעוות זה עשוי להיבנות בקצב של כמה סנטימטרים או מילימטרים בשנה. כאשר המתח המצטבר גדול מספיק כדי להתגבר על קשיחות הסלעים, כלומר, הסלעים לא יכולים יותר לאצור בתוכם את האנרגיה, התוצאה היא שבירה פתאומית, או קפיצה חזרה לצורה הכמעט מקורית. הטלטלה המורגשת על פני השטח כתוצאה מכך היא רעידת אדמה. תנועה פתאומית זו גורמת להזזה של פני הכביש, כפי שמוצג במצב Time3. האנרגיה האצורה משתחררת בחלקה כחום, בחלקה כשינוי הסלע, ובחלקה כגל סיסמי<ref></ref>.

== ביאורים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סייסמולוגיה
פוזיטנו

פוזיטנו (באיטלקית: Positano) הוא כפר וקומונה על החוף האמאלפיטאני, בנפת סלרנו (באיטלקית: Provincia di Salerno), במחוז קמפניה שבדרום איטליה.

בעבר שימשה העיר פוזיטנו כנמלה השוקק של רפובליקת אמלפי. עד למאה ה-20 הייתה פוזיטנו אחד מהמרכזים המסחריים החשובים ביותר בים התיכון, היא אף התחרתה עם ונציה על הדומיננטיות כמרכז סחר בינלאומי, בו נפגשות סחורות מהמזרח הקרוב והתיכון עם סחורות ממערב ומרכז אירופה.

החל משנות ה-50 מהווה יעד תיירותי מיוחד, יוקרתי ומבוקש אותו פוקדים תיירים רבים, תיירי פנים וחוץ. הסופר הנודע ג'ון סטיינבק פרסם רשומה על פוזיטנו במגזין Harper's Bazaar במאי 1953, וכתב: "פוזיטנו חודרת עמוק. [...] זהו מקום חלומי שלא ממש מרגיש אמיתי כשאתה שם, וברגע שאתה עוזב אותו - נותר מאוד אמיתי ומוחשי במוחך".<ref></ref> כיום מהווה פוזיטנו יעד תיירותי פופולרי באזור החוף האמאלפיטאני, אשר עמוס בתיירים בעונת השיא.

==קישורים חיצוניים==

* 

== הערות שוליים ==

קטגוריה:איטליה: יישובים
מכון אור לישרים

מכון אור לישרים הוא מכון לעריכה והוצאה לאור של ספרות תורנית, בדגש על ספרי חסידות וספרי רבני משפחת אבוחצירא. המכון נפעל על ידי "ישיבת אביר יעקב – אור מאיר שמחה" שבראשות רבי דוד חי אבוחצירא.

== היסטוריה ==
המכון נוסד בשנת ה'תש"ע על ידי הרב דוד חי אבוחצירא. 

המכון הוקם מתוך כוונה להאדיר ולהוציא לאור מחדש את ספרי רבני משפחת אבוחצירא, ובראשם רבי יעקב אבוחצירא - בעל ה"אביר יעקב". התמחות המכון היא להוציא לאור ספרים ישנים וכתבי יד, לערוך עליהם פירוש בהיר וליקוט מקורות ציונים והערות, ולעמד אותם יחד כדי להקל על הלומד להבין את הדברים. 

בהמשך החל המכון להוציא לאור ספרים של רבנים נוספים שאינם מבני משפחת אבוחצירא, כגון רבי חיים בן עטר, רבי יצחק לוריא ורבנים נוספים. 

החל משנת תשע"ו החל המכון להוציא ספרי חסידות בהוצאה מבוארת.

המכון פועל בשיתוף פעולה עם הוצאת עוז והדר, והרב מנחם מנדל פומרנץ העומד בראשה. ספרי המכון מודפסים ומופצים על ידי עוז והדר.

== ספרי המכון ==
מכון אור לישרים ערך והוציא לאור מאות ספרים: 

* ספרי רבי יעקב אבוחצירא: אביר יעקב על התורה (5 כרכים), פיתוחי חותם (3 כרכים), מחשוף הלבן (5 כרכים), לבונה זכה, יורו משפטיך ליעקב (2 כרכים), מעגלי צדק (2 כרכים), שערי תשובה, גנזי המלך, שערי ארוכה, בגדי השרד, דורש טוב ואלף בינה<ref></ref>. 
* ספרי ליקוטי אביר יעקב (11 כרכים) על נושאים רבים ביהדות במשנת רבי יעקב אבוחצירא, תפילה, צדקה, מוסר, מועדים ועוד. 
* ספרי רבי דוד אבוחצירא: פתח האהל (6 כרכים), רישא וסיפא (6 כרכים), שכל טוב (6 כרכים). 
* ספר יגל יעקב: כמאה וחמישים פיוטים ושירים מרבני משפחת אבוחצירא, יצא לאור במהדורה מבוארת, מהדורה אלבומית, מהדורת כיס ועוד. 
* חמישה חומשי תורה: עם ביאורי ה'אביר יעקב', יצא במהדורה גדולה, מהדורת כיס ועוד. 
* נביאים וכתובים: מסודרים מחדש עם ביאור משולב. 
* סידורי תפילה: סידור לשחרית, סידור מנחה ערבית, סידור לשבת ויום טוב, סדר הסליחות, מחזורי תפילה למועדים ועוד, כולם בנוסח עדות המזרח.
* ספרי ביוגרפיה: תולדות האביר יעקב (גם באנגלית), מאירים את העולם - רבני משפחת אבוחצירא, ישראל סבא קדישא על רבי ישראל אבוחצירא, עצם השמים לטוהר על רבי מאיר אבוחצירא ועוד.
* ספרי חסידות מבוארים: ליקוטי הלכות המבואר (עד כה יצאו 8 כרכים),

מלבד אלו, המכון ספרים רבים נוספים, כגון ספר תהילים עם פירוש אביר יעקב, מסכת אבות עם ליקוטי אביר יעקב, ספר הזוהר המבואר, ביאורי התוספות המפורש, אוצר האריז"ל המבואר, ספר אור החיים המבואר, ספר לבר המצווה, תנא דבי אליהו המבואר ועוד רבים.

=== אוצר פניני החסידות ===
החל משנת תשע"ה המכון מוציא לאור מדי שבוע את החוברת "אוצר פניני גאוני הדורות והחסידות" ובה חידושים על פרשת השבוע מאת גדולי משפחת אבוחצירא ורבנים מרוקאים נוספים, וכן רבנים מזרח-אירופיים בעלי אוריינטציה חסידית. 

החוברת מופצת למנויים, נמכרת בנקודות מכירה וכן מצורפת למארזי סוף השבוע של העיתונים החרדיים: הדרך, משפחה, בקהילה.

=== עלונים שבועיים ===
מכון אור לישרים מוציא לאור עלונים שבועיים נוספים:<ref></ref> 

* עלון זוהר לפרשת השבוע עם פירוש 'הכתר והכבוד'
* עלון מילתא חדתא<nowiki/>' - חידושים מרבי דוד חי אבוחצירא
* עלון ובחרת בחיים<nowiki/>' על פי משנת רבנו האור החיים
* עלון <nowiki/>'מחוברים בשיתוף עוז והדר
* עלון מתורתו של האביר יעקב<nowiki/>'
* עלון מגדנות לשולחן שבת' לילדים

== קישורים חיצוניים ==
* 

* 
* 
* [https://oz-vehadar.net/product-category/musar-and-hasidic/abir-yaakov/ ספרי האביר יעקב] באתר מכון עוז והדר

== הערות שוליים ==

קטגוריה:הוצאות ספרים בישראל: ארון הספרים היהודי
קטגוריה:מכוני מחקר תורניים
רפאל קצין

הרב רפאל (ב"ר אליהו) קצין היה רב, פוסק הלכה, פילוסוף ומומחה במחשבת ישראל, רב הקהילה היהודית בבבל ומגדולי חכמי ארם צובא, ומחבר הספר "דרך החיים".

== ביוגרפיה ==
נולד בארם צובא בשנת ה'תק"ן 1790, לרבי אליהו קצין, בנו של הרב יהודה קצין מח"ס "מחנה יהודה"<ref name=":0"></ref>.

הרב קצין היה בן יחיד, ואביו שהיה אב בית הדין של חלב ונחשב לאדם אמיד, העמיד לו את כל צרכיו כדי שיוכל לשבת ולשקוד בתורה. הוא נחשב למתמיד ושקדן גדול, ועד לפטירת אביו בשנת ה'תק"ץ כבר הספיק לחבר שלושה מספריו<ref name=":1"></ref>.

בשנת ה'תק"ץ נפטר אביו, ובעקבות כך עזב את חלב והחל במסע נדודים. הוא הגיע לפרס, שם בהוראת שליט איראן השאה מוחמד, נאלץ לקיים וויכוח עם חכמי הנצרות והאסלאם.

=== רבנות הקהילה היהודית בבבל ===
בשנת ה'תר"ו - 1846 הגיע לבגדאד, התחתן ונולדה לו ולאשתו בת. יהודי המקום עמדו על גדלותו התורנית ומינוהו למנהיגם, ובשנת ה'תר"ז כעבור שנה התמנה באופן רשמי לחכם באשי של בגדאד, מטעם הממלכה העות'מאנית<ref name=":0" />.

עם זאת, אחד מרבני הקהילה שביקש להיבחר למשרה זו, התנגד למינויו של הרב קצין וחלק על כך, בעקבות כך התפלגה קהילת יהודי בבל לשניים, אך בסופו של דבר כולם קבלו את מנהיגותו.

=== ספר דרך החיים ===
בשנת ה'ת"ר יצא לאור ספר בשם "נתיבות עולם" על ידי המיסיונר האירי אלכסנדר מק'קול, ובו קושיות כנגד התורה שבכתב והתורה שבעל פה, וטיעונים המצדדים באמיתות הדת הנוצרית<ref name=":1" />. הרב קצין שהתמצא במחשבת ישראל, נקרא להשיב לטיעוניו והחל לכתוב חיבור בנושא. כעבור שמונה שנים נדד לטורקיה, שם הוציא לאור את ספר "דרך החיים", בו הוא סותר את טיעוניו של מחבר ספר נתיבות עולם, ומצביע על כשלים ושגיאות נוספות באמיתות האמונה הנוצרית.

בשנת ה'תר"ח הספר יצא לאור בקושטאנדינה (איסטנבול), בשילוב לשון הקודש ושפת הלאדינו עמוד מול עמוד, וזכה להסכמת הרב חיים פלאג'י, שנחשב לאחד מגדולי הדור והיווה אסמכתא נדרשת לספר. בהמשך, כאשר הגיע מאיסטנבול לאיזמיר, קיבלו הרב פלאג'י בכבוד גדול. משם המשיך את מסע נדודיו בארצות אירופה, ובסיום מסעו שב לבבל ולקהילתו<ref></ref>.

=== אחרית ימיו ===
הרב קצין זכה להצלחה רבה בהנהגת הקהילה הבבלית, אך בשלב מסוים החל לסבול מהפרעות נפשיות, עד שהשתבשה עליו דעתו.

בקרב יהודי בבל ישנה דעה כי אחד השייח'ים בעיר קינא בהצלחתו בתפקידו, בחכמתו הרבה ובהתנגחותו עם הדתות האחרות, ועשה לו מעשה כישוף אשר הוא זה שגרם לו לאבד את דעתו. בעקבות כך התפטר הרב קצין מתפקידו כרב, ובשנת ה'תרכ"ב חזר לארם צובא, שם שהה עד סוף ימיו<ref name=":0" />.

הרב רפאל קצין נפטר ביום רביעי, א' באדר ה'תרל"א<ref>בגב ספרו "תקפו כהן" מופיע הכיתוב מכאן מודעה רבה שנתבקש לבית עולמו הרב המחבר, שנתנו זאת ה'תרל"א, בא סימן ישכו"ן בה"ר קדש"ך, בחודש אדר.

רבי יעקב עבאדי נשא הספד על הרב קצין, בספרו "קהלת יעקב". על פי המופיע בספר, דברי ההספד נאמרו "בליל רביעי, ראש חודש אד"ר ה'תרל"א בפטירת ח"ר רפאל קצין זיע"א"</ref>, ונטמן בחלב. על מצבתו נכתב "מצבת קבורת הרב הכולל בישראל להלל, ענוותן כהלל כמוהר"ר רפאל קצין זצוק"ל".

== חיבורים נוספים ==
מלבד ספרו "דרך החיים", חיבר הרב קצין גם את הספרים:
* מערכת השולחן - על שולחן ערוך חושן משפט, בפלפול
* לחם המערכת - על שולחן ערוך חושן משפט, הלכה למעשה
* תקפו כהן - פלפול על כללי התפיסה וקיימא לן
* יין הרק"ח - דרושים על התורה (ראשי תיבות הרב רפאל קצין חזק<ref>כתב זאת בהקדמתו לספר, וזה טעם שם הספר</ref>)
* ליקוטי אמרים

==קישורים חיצוניים==
* 

== הערות שוליים ==

קטגוריה:רבני ארם צובא
קטגוריה:ילידי 1790
קטגוריה:נפטרים ב-1871
If You Only Knew

"If You Only Knew" הוא הסינגל הרביעי מתוך האלבום The Sound of Madness של להקת הרוק האמריקאית שיינדאון. הסינגל שוחרר ב-31 באוגוסט 2009, והוידאו קליפ שנלווה לשיר יצא ב-6 באוקטובר באותה שנה.

את השיר כתב סולן הלהקה, ברנט סמית, על זוגתו לשעבר כשהייתה בהריון. סמית תיאר את השיר כבלדה הראשונה של הלהקה.

רשת ABC השתמשה בשיר בפרומו לאופרת הסבון "לחיות את החיים".

איגוד תעשיית ההקלטות האמריקאי העניק לשיר מעמד של תקליט פלטינה לאחר שמכר יותר ממיליון עותקים בארצות הברית.

==רקע==
לאחר הקלטת Us and Them, האלבום השני של הלהקה, סמית החליט לצאת להפסקה לפני שיתחיל לעבוד על האלבום הבא. בראיון ל-"The Oklahoman" הוא סיפר , אך שינה את דעתו כשחזר לקשר עם ידידה ותיקה שפגש לאחר זמן רב. סמית הסביר שהשיר .<ref></ref>

==מיקומי שיא==
השיר נכנס למצעד ה-"Billboard Hot 100" ב-14 בנובמבר 2009 במקום ה-92. לאחר חמישה שבועות הוא הגיע למיקום השיא שלו במצעד, המקום ה-42. בשבוע של ה-6 בפברואר 2010 הוא הגיע לאותו המקום שנית. במצעד הקנדי המקביל, ה-"Canadian Hot 100" הגיע השיר למקום ה-64.

==וידאו==
הווידאו קליפ צולם בעיר ניו יורק, על שלד פלדה של גורד שחקים שבנייתו טרם הושלמה. הקליפ מתמקד בלהקה מנגנת על קורות הבניין, אך מדי פעם מצולמים זוגות שמצולמים במצבים שונים, גם הם על קורות הבניין.

==קישורים חיצוניים==

==הערות שוליים==

קטגוריה:שירי 2008
קטגוריה:סינגלים מ-2009
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:שירי פלטינה בארצות הברית
קטגוריה:סינגלים בהוצאת אטלנטיק רקורדס
צ'ארלי קופר

צ'ארלי קופר (באנגלית: Charlie Cooper; נולד ב-16 ביוני 1989)<ref></ref> הוא שחקן, תסריטאי ודוגמן אנגלי.

== ביוגרפיה ==
קופר גדל בסירנסטר. הוא ואחותו נהגו לצלם סרטים באמצעות מצלמת הווידאו של אמם. לאחר שלמד מדעי הספורט באוניברסיטת אקסטר במשך שנתיים, הוא נשר ועבר לגור עם אחותו בלונדון, שלמדה דרמה באקדמיה המלכותית לאמנות הדרמה.<ref name=":0" /> שניהם חזרו לבית ילדותם, שם חלקו חדר, ועבדו במשמרות לילה בניקיון תוך כדי כתיבת התסריט לסדרת הטלוויזיה "This Country".

== קריירה ==
קופר החל את הקריירה שלו בשנות ה-20 המוקדמות לחייו כדוגמן בזמן שלמד פיזיותרפיה באוניברסיטת סאות'המפטון. הוא הוחתם בסוכנות הדוגמנות עלית בלונדון.<ref name="Model"></ref> הוא לא היה מרוצה מהעיסוק בדוגמנות וזמן קצר לאחר מכן וחזר הביתה לסירנססטר להתגורר עם הוריו ועבד בשורה של עבודות מזדמנות.<ref name="Argos"></ref><ref name=":1"></ref>

בשנת 2014, הוא ואחותו דייזי מיי, בתמיכת ITV ו-NBC, כתבו וצילמו פרק פיילוט בשם "Kerry" מה שיהפוך מאוחר יותר לקומדיית המצבים בשם "This Country". עם זאת, הפרק שצולם לא התקבל.<ref name=":0"></ref><ref></ref> מאוחר יותר הוא הפך לשחקן ולתסריטאי שותף של הקומדיה של ה-BBC, "This Country" עם דייזי מיי אחותו. הסדרה מתבססת על חוויות חייהם בקוטסוולדס.<ref></ref><ref></ref> הוא היה מועמד בשלוש קטגוריות פרסי האקדמיה הבריטית לאמנויות הקולנוע והטלוויזיה וזכה בפרס לשחקן הקומי הטוב ביותר לשנת 2021.

בשנת 2019 הוא שיחק לצד סטיב קוגן בסרט "Greed".

בשנת 2020, היה שותף לכתיבה והפקת פרק של סדרת הטלוויזיה "אווניו 5", סדרה של HBO, שבה משחקת אחותו בתפקיד חוזר.

בשנת 2021, החל לשחק בתפקיד חוזר בעונה השלישית של קומדיית המצבים של ג'יימי דמטריו, "Stath Lets Flats".

בשנת 2022 שיחק בסרט הקומדיה השחורה האמריקאי "תראו אותם רצים" שבוים על ידי טום ג'ורג' ונכתב על ידי מארק צ'אפל. 

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:דוגמנים אנגלים
קטגוריה:תסריטאים בריטים
קטגוריה:אנגלים שנולדו ב-1989
משה עזרא מזרחי

הרב משה עזרא מזרחי (ה'תרכ"ג 1863 - ו' באב ה'תשט"ו 25 ביולי 1955) היה רב, פוסק וראב"ד ארם צובא, מאחרוני הרבנים בסוריה, בעל שו"ת דברי משה.

== ביוגרפיה ==
נולד בחלב בשנת ה'תרכ"ג - 1863 לרבי עזרא. אביו נפטר לפני לידתו, ולכן נקרא עזרא על שמו.

למד אצל רבותיו הרב חיים הכהן ורבי בכור מזרחי, ולאחר מכן למד אצל חכם באשי רבי משה סוויד, יחד עם הרב שלום הדאיה. חברו ללימודים היה רבי שאול קצין.

הרב משה עזרא נישא אך אשתו נפטרה בגיל צעיר, והוא נישא בשנית לרינה, בת המקובל רבי שלום הדאיה, אשר ילדה לו בת ובן - הוא רבי שלום יצחק מזרחי, אך גם היא נפטרה כעבור מספר שנים, בגיל 28<ref></ref>.

== רבנותו ==
בשנת ה'תרנ"ה, בהיותו כבן 32, החל לשמש כדיין בבית הדין שבראשות הרב אברהם עדס והרב מאיר לניאדו. בהמשך, כיהן כדיין לצד הרב יעקב שאול דוויק הכהן, והרב אליהו חמווי. בהמשך, כיהן כדיין לצד הרב עזרא חמוי והרב עזרא עבאדי-שעיו<ref>תפארת בנים אבותם עמ' 136.</ref>.

נחשב לבעל זיכרון צילומי ובקיאות רבה מאוד, והיה מקריא מזיכרונו לדייני בית הדין כל מקור שחפצו בו, מדברי הפוסקים ככתבם וכלשונם<ref name=":0">שמעון ואנונו, ארזי הלבנון, ירושלים תשס"ו, עמ' 1690</ref>.

נפטר בו' באב ה'תשט"ו, 25 ביולי 1955, ונקבר בחלב.

=== חיבוריו ===
חיבר חיבורים וכתבים רבים, שחלקם התפרסמו בכתב העת "המאסף".

בספר אהלי שם העיד המחבר "יש בידי הרב המצוין הזה אוצר גדול של כ"י של חידושי תורה על הש"ס וחיבור שו"ת על פי סדר א-ב, רב חכמות ויקר העין, ומפני דוחק מצבו אין באפשרותו להדפיסו. ומהראוי מאד שימצאו גואלים להדפיס את ספריו לזכות הרבים ולהגדיל תורה ולהאדירה"<ref name=":0" />.

בשנת 2000 נמצא בכתב יד ספר שו"ת "דברי משה", ויצא לאור על ידי מכון דברי שלום.

== הערות שוליים ==

קטגוריה:רבני ארם צובא
קטגוריה:אבות בתי דין
קטגוריה:ילידי 1863
קטגוריה:נפטרים ב-1955
קטגוריה:משפחת הדאיה
המתקפה על בסיס הטיסה מילרובו

ההתקפה על בסיס חיל האוויר מילרובו שברוסיה התרחשה ב-25 בפברואר 2022 כחלק מהתקפת הנגד האוקראינית במהלך הפלישה הרוסית לאוקראינה ב-2022. לדברי גורמים אוקראינים, כוחות צבא אוקראינים תקפו את בסיס האוויר מילרובו באמצעות טילי OTR-21 טוצ'קה, והשמידו מטוס Su-30 בודד של חיל האוויר הרוסי והציתו חלקים מהבסיס.

לפי הדיווחים, המתקפה, שהכוחות המזוינים האוקראינים לא התייחסו אליה באופן רשמי, הושקה בתגובה להפגזה על ערים אוקראיניות על ידי כוחות רוסים. כמו כן דווח על מספר רב של פצועים, ואחד ממטוסי הסוחוי Su-30 שחנו במקום עלה באש על הקרקע על פי תמונות וסרטונים שהופצו. פקידים אוקראינים טענו שלפחות שני מטוסי סוחוי Su-30 רוסיים הושמדו על הקרקע. תמונות וסרטונים של מבנים בוערים מהזירה הופצו בהרחבה ברחבי המדיה החברתית הרוסית.

== הערות שוליים ==

קטגוריה:קצרמר רוסיה
קטגוריה:הסכסוך האוקראיני-רוסי
קטגוריה:הפלישה הרוסית לאוקראינה: קרבות
קטגוריה:2022 ברוסיה
קטגוריה:מחוז רוסטוב
קאלום וורת'י

קאלום וורת'י (באנגלית: Calum Worthy נולד ב-28 בינואר 1991) הוא שחקן קולנוע וטלוויזיה קנדי.

== ביוגרפיה ==
וורת'י נולד ב-28 בינואר 1991 לסנדרה וובסטר וורת'י ודייוויד וורת'י בויקטוריה, קולומביה הבריטית, קנדה. <ref></ref><ref name="medianet"></ref>

== קריירה ==
וורת'י עשה את הופעת הבכורה שלו על המסך בגיל 9, בתפקיד אורח בסדרת הטלוויזיה "חזיונות לילה" בבימויו של ביל פולמן. בגיל 10 הוא כיכב במיני-סדרה הבריטית בת שלושת הפרקים I Was a Rat . מאז הוא שיחק ביותר מ-50 פרויקטים בקולנוע ובטלוויזיה, ועבד בחמש מדינות - קנדה, ארצות הברית, אוסטרליה, בריטניה וסינגפור. הוא זכה בשני פרסי האמן הצעיר בקטגוריית שחקן הראשי הצעיר בשנים 2004 ו-2010, <ref></ref> <ref></ref> הוא זכה בפרס ליאו להופעה הטובה ביותר בתוכנית או סדרה לנוער או לילדים בשנת 2010. <ref></ref>

וורת'י התגורר בלוס אנג'לס, קליפורניה, בזמן שהחל לשחק בתפקיד ראשי בסדרה של ערוץ דיסני, אוסטין ואלי. הוא כתב פרק אחד בסדרה.

בשנת 2013 הוא יצר, כתב והפיק - יחד עם דרק ביינהאם וקלי מיי - את סדרת המערכונים The Coppertop Flop Show, ששודרה בערוץ דיסני בסוף שנת 2013.

ביולי 2017 לוהק וורת'י לתפקיד רובי בולדווין / ספידבול בסדרת הטלוויזיה המבוססת על הקומיקס הלוחמים החדשים, קבוצה בדיונית של גיבורי-על המופיעה בחוברות הקומיקס ביקום מארוול קומיקס . <ref></ref> בסופו של דבר הסדרה לא נמכרה. <ref></ref>

בשנת 2018, וורת'י גילם את אלכס טרימבולי בעונה הראשונה של הסדרה חוליגן אמריקאי של נטפליקס. <ref></ref> בשנת 2019, הוא שיחק בתפקיד ניקולס גודג'ון בעונה הראשונה של סדרת הטלוויזיה "הפשע: ג'יפסי רוז" . <ref></ref>

בפברואר 2021, פורסם שוורת'י לוהק לתפקיד ג'ספר בסדרת המתח של נטפליקס "אני אף אחת", המבוססת על רומן של קארין סלוטר באותו השם . <ref></ref>

==קישורים חיצוניים==

==הערות שוליים==

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1991
אני אף אחת (סדרת טלוויזיה)

אני אף אחת (באנגלית: Pieces of Her) היא סדרת מתח אמריקאית, שנוצרה על ידי שרלוט סטאודט, המבוססת על הרומן באותו שם מ-2018 מאת קארין סלוטר, אשר הוקרנה בבכורה בנטפליקס ב-4 במרץ 2022.<ref name="Premieredate"></ref>

== עלילה ==
עלילת הסדרה עוקבת אחר סיפורה של אנדי שנקלעה לירי המוני קטלני במסעדה מקומית. כמה רגעים לאחר מכן, היא עדה לאמה, לורה, מחסלת את הרוצח באלימות בקלות. כשאנדי מתחילה לפענח את מעשיה של אמה באותו יום, נקודת המבט שלה על כל מערכת היחסים המשפחתית מקבלת תפנית חדשה. זמן קצר לאחר מכן, דמויות מעברה של אמה מופיעות שוב, והיא נאלצת לברוח. במהלך המסע, היא מנסה לחבר את שאריות האמת, שאמה "קברה" לפני זמן רב.<ref></ref>

== שחקנים ודמויות ==
=== תפקידים ראשיים ===
* טוני קולט – לורה אוליבר
* בלה היתקוט – אנדי אוליבר
* דייוויד ונהם – ג'ספר קוולר
* ג'סיקה בארדן – ג'יין
* ג'ו דמפסי – ניק
* ג'ייקוב סיפיו – מייקל ורגס
* עומרי הארדוויק – גורדון אוליבר

=== תפקידי משנה ===
* גיל ברמינגהם – צ'רלי באס
* טרי אוקווין – מרטין קוולר
* קאלום וורת'י – ג'ספר
* ניקולס ברטון – אנדרו קולר
* בן או'טול - אלי וקסלר הצעיר
* ארון ג'פרי - ניק הארפ

== הפקה ==
=== פיתוח ===
ב-5 בפברואר 2019, פורסם כי נטפליקס הזמינה הפקה של העונה הראשונה לסדרה בת 8 פרקים.<ref name="SeriesOrder"></ref> הסדרה נוצרה והופקה על ידי לסלי לינקה גלטר, שרלוט סטאודט וברונה פפנדריה. חברות הפקה המעורבות הן Made Up Stories ו-Endeavour Content.<ref></ref><ref></ref><ref></ref> בנוסף סטאודט היא תסריטאית הסדרה לצד שואונר. בעוד מינקי ספירו ביימה את כל פרקי העונה הראשונה.<ref name="TVLine"></ref> הסדרה אמורה לצאת לאקרנים ב-4 במרץ 2022.

=== ליהוק ===
בפברואר 2020 לוהקו טוני קולט ובלה היתקוט לתפקידים ראשיים.<ref></ref><ref></ref> במאי 2020, פורסם שדייוויד ונהם לוהק לתפקיד ראשי.<ref></ref> בינואר 2021, ג'סיקה בארדן, ג'ו דמפסי, ג'ייקוב סיפיו ועומארי הארדוויק לוהקו אף הם לתפקידים ראשיים.<ref></ref> בפברואר 2021, גיל ברמינגהם, טרי אוקווין וקאלום וורת'י לוהקו לתפקידים חוזרים.<ref></ref> באפריל 2021, ניקולס ברטון וארון ג'פרי לוהקו לתפקידים חוזרים.<ref></ref>

=== צילומים ===
שלב הצילומים של העונה הראשונה היה אמור להתחיל ב-16 במרץ 2020 ולהסתיים ב-17 ביולי 2020 בברנבי, קולומביה הבריטית.<ref></ref> הצילומים לעונה הראשונה התקיימו לבסוף בסידני, אוסטרליה בתחילת 2021.<ref></ref><ref></ref><ref></ref>

==קישורים חיצוניים==
* 

== הערות שוליים ==

קטגוריה:סדרות מתח אמריקאיות
קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה המבוססות על ספרים
קיפוס

סוגים שונים של קיפוסים
קיפוס (בלטינית: cippus - "מוט מחודד"; ברבים: cippi, קיפי) הוא כַּן נמוך, עגול או מלבני שתרבויות ים-תיכוניות עתיקות שונות נהגו להקים, בעיקר על-ידי הרומאים לבניית אבני מיל או סימון גבולות, וכן על-ידי הקרתגנים והאטרוסקים למטרות שונות.

== הקיפוס הרומאי ==
הקיפוסים הרומאיים היו עשויים מעץ או מאבן. על גבי הקיפוסים מאבן היו כתובות שציינו את תפקידם או את האזור אותו הקיפו, כמו תחומי מקדשים. ברומא הם סימנו את גבולות הפומריום, מהלך אמות המים ואת הקורסוס פובליקוס . קיפוסים מסודרים בשורות היו גם לעיתים ממוספרים, ולרוב מציגים את שמו של המציב או את המרחק לקיפוס הקרוב ביותר. הכתובות על כמה מהקיפוסים מראים שהם שימשו מדי פעם כמצבת-זיכרון ללוויה.<ref name=":0">[https://de.wikisource.org/wiki/RE:Cippus Cippus], from "Realencyclopädie der classischen Altertumswissenschaft", Stuttgart, 1899, p. 2563–2565</ref>

== הקיפוס האטרוסקי ==
בין 800 ל-100 לפני הספירה הציבו האטרוסקים קיפוסים כמצבות, שעוצבו בצורה שונה בהתאם לאזור ולתקופה. הקיפוסים הוצבו כאסטלה, עמוד או פסל בפתחם של קברים אטרוסקיים. הייתה להם משמעות מאגית ודתית. הם עוצבו בצורת קובייה, כדור, ביצה או גליל. ישנם קשרים בין עיצובים לבין כדים שנועדו לשימור הקרביים במצרים העתיקה שצורתם הייתה כפלג גוף עליון, והמכסה עוצב כראש.<ref name="Rosario"></ref><ref name="Cooley"></ref>

== הקיפוס הקרתגני ==
לקיפוסים הקרתגניים היה בסיס דומה לאסטלות מצריות, שלעיתים מכונות גם הן קיפוס. הם נמצאים בצפון אפריקה, סרדיניה, סיציליה, מלטה ואיבריה.<ref name=":0" /> שני הקיפוסים של מלקרת, שנמצאו במלטה, נושאים כתובת פיניקית ויוונית, מה שאפשר את פענוח האלפבית הפיניקי במערב.<ref></ref> גם בפיניקיה עצמה התגלו קיפוסים, כמו הקיפוס של עבדמסכר.

== גלריה ==
{| align=center
|<gallery widths="180" heights="170" perrow="5">
קובץ:Cippo perugino, con iscrizione in lingua etrusca su un atto giuridico tra le famiglie dei velthina e degli afuna, 02.jpg|קיפוס פרוסינוס 
קובץ:Cippe pomme de pin.jpg|קיפוס ומעליו איצטרובל , המסמל את עץ החיים
קובץ:Etruscan cippus warrior head side.jpg|קיפוס בצורת ראש לוחם אטרוסקי
קובץ:Phoenician Cippus in Malta.jpg|אחד מהקיפוסים של מלקרת
קובץ:Abdmiskar cippus.jpg|הקיפוס של עבדמסכר
</gallery>
|}

== לקריאה נוספת ==
<div class="mw-content-ltr">
* 
* 
</div>
== קישורים חיצוניים ==

== הערות שוליים ==

קטגוריה:אדריכלות רומית
טיגריס טרינילי

טיגריס טרינילי (שם מדעי: Panthera tigris trinilensis) הוא תת-מין נכחד של טיגריס, שחי לפני 50,000–1.2 מיליון שנים ונמצא ביישוב טירניל בג'אווה, אינדונזיה. כעת, שרידי הטיגריס מאוחסנים במוזיאון הלאומי להיסטוריה של הטבע בבליידן, הולנד. למרות שמאובניו נמצאו בג'אווה (שם חי גם טיגריס הג'אווה, שאף הוא נכחד), הטיגריס הטרינילי אינו אב קדמון של טיגריס הג'אווה. בנוסף, גם הטיגריס הבאלינזי לא קשור קשר הדוק לטיגריס הטרינילי, בגלל הבדלי זמן שונים.

הטיגיריס הטרינילי חי באינדונזיה, במיוחד בג'וואה ובטריניל. למרות שהטיגריס הטרינילי אינו אב קדמון ישיר של אף אחד מתת-מיני הטיגריס באינדונזיה, ישנם כמה זואולוגים שסבורים כי הטיגריס הטרינילי אכן אב קדמון לכל תת-מיני הטיגריסים באיים. אולי, משום שבמזרח אסיה נמצאו שרידים של חתולים גדולים מהסוג פנתר. שרידי הטיגריס הקדומים ביותר בג'אווה תוארכו לפליסטוקן מוקדם (לפני 2 מיליון שנה). בתקופה זו הטיגריס היה נפוץ ברחבי מזרח אסיה. עם זאת, ייתכן שבעקבות שינויים אקלימיים ואירועי קרחונים גרמו לשינויים גאוגרפיים חוזרים ונשנים באזור.

== טקסונומיה ==
מחקר רב נעשה על הטיגריס הטרינילי, אך אין מספיק מידע רחב עליו. מדענים גילו מאובן שאכן שייך לתת-המין. עם זאת, היו יותר ספקות לגבי המאובן והאם הוא בכלל של טיגריס טרינילי, עקב גודלו. כיום, נהוג לחשוב כי הטיגריס הטרינילי היה קטן יותר מטיגריס בנגלי ודמה בגודלו לטיגריס הודו-סיני. בדרך כלל, תחרות על מזון בין טורפים גדולים יכולה להוות תמריץ מרכזי של הגדלת משקל הגוף, כך שגם משקלו של הטיגריס הטרינילי היה יותר קטן ביחס לטיגריס בנגלי השוקל 200 ק"ג.

==קישורים חיצוניים==

קטגוריה:טיגריס
קטגוריה:פנתרים פרהיסטוריים
קטגוריה:טורפים שחיו בפליסטוקן
קטגוריה:יונקים שחיו בפליסטוקן באסיה
קטגוריה:בעלי חיים שנכחדו מאינדונזיה
קטגוריה:מאובני טקסונים שתוארו ב-1908